वह 1993-94 के दौरान वामपंथी छात्र संगठन आल इंडिया यूथ फेडरेशन के अध्यक्ष भी रहे और छात्र राजनीति से आगे बढ़ कर 1994 में वह समाजवादी पार्टी में शामिल हो गए तब से लगातार पार्टी और संगठन के लिए साधारण कार्यकर्ता के रूप में कार्य किया 1999 में जब समाजवादी पार्टी के तत्कालीन अध्यक्ष मुलायम सिंह यादव ने संभल लोकसभा निर्वाचन क्षेत्र चुनाव लड़ा तो खान ने उनके चुनाव प्रचार में बहुत अहम भूमिका निभाई और मुलायम सिंह के करीबी लोगों में शामिल हो गए , वर्ष 2006 में खान को समाजवादी पार्टी की मुरादाबाद इकाई का जिला अध्यक्ष बनाया गया और अगले वर्ष 2007 के उत्तर प्रदेश विधानसभा चुनाव में उन्हें ठाकुरद्वारा विधानसभा निर्वाचन क्षेत्र से पार्टी ने पहली बार चुनाव लड़वाया जहाँ उन्हें नजदीक मुकाबले में पराजय का सामना करना पड़ा , वर्ष 2014 के लोकसभा चुनाव में खान को संभल लोकसभा निर्वाचन क्षेत्र से समाजवादी पार्टी का प्रत्याशी बनाया गया लेकिन नामांकन के पहले उनका टिकट काट कर पार्टी द्वारा निवर्तमान सांसद शफीकुर्रहमान बर्क को प्रत्याशी घोषित कर दिया गया , टिकट कटने के बावजूद खान ने पार्टी के प्रति निष्ठा कायम रखते हुए पार्टी के पक्ष में काम किया और वर्ष 2014 में ही समाजवादी पार्टी ने उन्हें संसद के उच्च सदन राज्यसभा के लिए पार्टी का प्रत्याशी बनाया और 2020 तक राज्य सभा के सदस्य रहे फिर वर्ष 2022 में वह दूसरी बार राज्य सभा के सदस्य निर्वाचित हुए ।
Entity: संभल — Type: /location, /location/city